

|  |  |
| --- | --- |
| **ДО**  **Д-Р МОМЧИЛ НЕКОВ**  **ЗАМЕСТНИК-МИНИСТЪР НА ЗЕМЕДЕЛИЕТО**  **И РЪКОВОДИТЕЛ НА**  **УО НА ПРСР 2014-2020 Г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | Проект на заповед за изменение на процедура за директно предоставяне на безвъзмездна финансова помощ № BG06RDNP001 – 20.001 по мярка 20 „Техническа помощ“ от Програмата за развитие на селските райони за периода 2014 – 2020 г. |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД 09-173/21.02.2018 г. на Ръководителя на Управляващия орган на Програма за развитие на селските райони 2014 - 2020 г. (ПРСР) е утвърдена процедура за директно предоставяне на безвъзмездна финансова помощ № BG06RDNP001 – 20.001 по мярка 20 „Техническа помощ“ от ПРСР.

В настоящия случай се прилага чл. 24, ал. 1 от Закона за управление на средствата от Европейските структурни и инвестиционни фондове (ЗУСЕСИФ), съгласно който безвъзмездната финансова помощ се предоставя от Ръководителя на Управляващия орган въз основа на одобрени финансов план за бюджетна линия.

Периодът на прием на формуляри за кандидатстване (и финансов план) по мярка 20 „Техническа помощ“ започва от 21.02.2018 - датата на одобрение на Насоките за кандидатстване и Условията за изпълнение по мярката и приключва на 31.10.2023 г., като максимална продължителност на изпълнение на бюджетни линии и финансови планове е 2023 г.

В периодът на прилагане на мярката възниква необходимост от следните изменения в Насоките за кандидатстване и Условията за изпълнение (и техните приложения):

* промяна Раздел 12 „Допустими кандидати“ от Условията за кандидатстване – бенефициентът: Управляващ орган на ПРСР е променен на: Министерство на земеделието. Промяната е отразена и в проекта на 12-то изменение на ПРСР, в текста на мярка 20 „Техническа помощ“. С промяната се цели постигане на по-широко прилагане на дейностите от мярката като цяло и конкретно в частта на дейностите, свързани с подготовката на следващия програмен период, а именно: за целите на подготовката на СПРЗСР за периода 2023-2027 г., Управляващият орган на ПРСР активно си взаимодейства с редица звена в МЗм. С промяната значително ще се улесни и подобри процеса по програмиране за периода 2023-2027 г. и съответно – ще се подобри процеса по прилагане на мярката и усвояването на средствата по мярката. Предложеното изменение урежда и въпроса МЗм да сключва договори по реда на ЗОП, като възложител от една страна и като бенефициент от друга. По тази начин се намалява и административната тежест;
* промени в текстовете и на двата документа (и техните приложения), направени в резултат на препоръки от одитен доклад 21 RD 20 01 „С. Райони - Финансиране на техническа помощ“ от дирекция „Вътрешен одит“ на Държавен фонд „Земеделие“ – Разплащателна агенция.

Предвид гореизложеното е подготвен проект на Заповед за изменение на Заповед № РД 09-173/21.02.2018 г. на заместник-министър на земеделието, храните и горите и Ръководител на Управляващият орган на ПРСР 2014 – 2020 г.

Проектът на заповед за изменение на Заповед № РД 09-173/21.02.2018 г., с която се променят Условията за кандидатстване, Условията за изпълнени, и приложения към тях. Съобщение и проект на доклад на заместник-министъра на земеделието, съдържащ мотивите за издаване на заповедта бяха публикуван на електронната страница на Министерството на земеделието и в ИСУН 2020,за писмени възражения и предложения в съответствие с чл. 26, ал. 4 от Закона за управление на средствата от Европейските структурни и инвестиционни фондове (ЗУСЕСИФ).

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 1 и ал. 7, т. 1 от ЗУСЕСИФ предлагам да издадете заповед за изменение на Заповед № РД 09-173/21.02.2018 г., с която е утвърдена процедура за директно предоставяне на безвъзмездна финансова помощ № BG06RDNP001 – 20.001 по мярка 20 „Техническа помощ“ от ПРСР.

***С уважение,***

